Da Marienplotz im Zentrum vo da Oidstod guit ois da Mittlpunkt vo Minga. Do stengan s Neie und s Oide Rathaus, des wo aus da Gotik kimmt. In da unmittlboan Nechn liegt de Peterskiach, de ejtaste Kiach vo da Oidstod. Urspringli wors a romanischa Bau, heit is a gotische Neibau, wo im Innan barockisiat worn is. S Woarzeichn vo da Stod is de gotische Frauenkiach, mit dena zwoa markantn  Tiam. Vo da oanstign Stodbefestigung stamma s Isartor, s Sendlinga Tor, s Karlstor und da Lewentuam am Rindermarkt.